Zadávacie podmienky
„Fotografovanie priebehu konferencie Operačný program Zdravotníctvo v projektoch – Modernizácia všeobecných nemocníc a dodanie fotografií vo formáte JPG“.
(zákazka realizovaná v zmysle § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov)

1.	Identifikácia verejného obstarávateľa:   
Ministerstvo zdravotníctva Slovenskej republiky   
Limbová  2,   837 52  Bratislava  
IČO: 165 565
kontaktná osoba:
Mgr. Monika Kordulová               
Tel.: +421 2 59 373 480  
E-mail: monika.kordulova@health.gov.sk
Fax: +421 2 59 373 205
Internetová stránka: www.health-sf.sk

2.	Názov predmetu zákazky:
„Fotografovanie priebehu konferencie Operačný program Zdravotníctvo v projektoch – Modernizácia všeobecných nemocníc a dodanie fotografií vo formáte JPG“.

3.	Opis predmetu zákazky: 
Nafotografovanie a dodanie farebných fotografií v JPG formáte na DVD
nosiči.

4.	Špecifikácia požadovanej služby:
Fotografovanie reportážneho typu celého priebehu odbornej konferencie.
Zachytiť celý priebeh konferencie Operačný program Zdravotníctvo v projektoch – Modernizácia všeobecných nemocníc.
Snímky by mali obsahovať: vlajky označujúce konferenciu pred hotelom Mikádo v Nitre, registrovanie účastníkov konferencie, prázdnu sálu rokovania s informačnými panelmi, predsednícky stôl s prezentujúcimi, účastníkov v  kongresovej sále, samostatne prednášajúcich, samostatne diskutujúcich, príhovory hostí – zástupca MZ SR, zástupca EK, informačné panely projektov s účastníkmi akcie, diskutujúcich účastníkov aj mimo kongresovej sály, brífing s novinármi, zábery na občerstvenie. Na mieste spresníme ďalšie požiadavky na tému záberov.

5.	Požadované parametre na kvalitu fotografií: 
Fotografie majú byť nasnímané s minimálne 18 Mpx digitálnym fotoaparátom,  v počte 150 ks (celky,  polocelky s ostrým videním všetkých snímaných účastníkov akcie, detaily), odovzdané na DVD nosiči a schopné publikovania v tlači a na webovej stránke. Snímky upravené, retuš. 

6.	Miesto a dátum konania konferencie:
Hotel Mikádo,  Hollého 11, Nitra 
Podujatie sa koná 25. novembra 2013  od  9:00 do približne 14:00 hod.

7.	Termín a spôsob doručenia predmetu zákazky:
Fotografie na DVD nosiči vo formáte JPG  fotograf dodá do 7 kalendárnych  dní od skončenia akcie na adresu objednávateľa osobne alebo poštou. V deň konferencie poskytne na webovú stránku www.opz.health-sf.sk 20 kusov fotografií vo formáte JPG podľa výberu obstarávateľa.  
      
8.	Vlastníctvo dodaných fotografií vo formáte JPG:
Objednávateľ sa po dodaní fotografií vo formáte JPG na DVD nosiči stáva ich trvalým a výlučným vlastníkom. Fotografie bude používať na tlač rôznych materiálov v rámci aktivít publicity Operačného programu Zdravotníctvo. Obstarávateľ sa týmto trvalo zrieka nároku na ich používanie, ako aj ďalšiu odmenu/ honorár z publikovania ním vyhotovených a dodaných fotografií.

9.	Termín a spôsob predloženia ponuky:
Ponuku je potrebné doručiť v termíne do 13. novembra 2013 do 10.00 hod.
na emailovú adresu: monika.kordulova@health.gov.sk
 
V predmete emailu je potrebné uviesť „FOTOGRAF - OPZ“  V ponuke je potrebné predložiť: 
-  stručný životopis;
-  cenovú ponuku za nafotografovanie priebehu konferencie;
-  stručný prehľad fotografovaných konferencií, resp. iných podujatí za roky 2012/2013.

Rozhodujúcimi kritériami pri výbere fotografa bude: 
-    najnižšia cena 
V prípade uchádzača, ktorý je platcom DPH bude hodnotená cena vrátane DPH.  V prípade uchádzača, ktorý nie je platcom DPH bude hodnotená uvedená celková suma.

MZ SR požaduje, aby cena v ponuke bola uvedená nasledovne: 
	cena za poskytnutie služby bez DPH			............... EUR
		DPH vo výške 20 %					............... EUR 
		celková cena za poskytnuté služby s DPH		............... EUR.

V prípade, že uchádzač nie je platcom DPH, upozorní na túto skutočnosť a uvedie  konečnú sumu v eurách.

Po doručení a vyhodnotení ponúk bude úspešný uchádzač vyzvaný na rokovanie o obsahu a podmienkach zmluvného vzťahu s MZ SR.